rlitschk/wikidir huggingface dataset:
Fintel is en Oort un Gemeen in de Samtgemeen Fintel in’n Landkreis Rodenborg (Wümm) mit 2852 Inwahners (Stand 31. Dezember 2022). De Gemeen Fintel is de ööstlichste in’n helen Landkreis Rodenborg (Wümm). Se warrt na Westen hen vun de Gemeen Vahl begrenzt un na Süüdwesten en Stück vun de Eenheitsgemeen Scheeßl. De süüdlichen Rebeden sluut an de Eenheitsgemeen Snevern an, in’n Landkreis Heidkreis un de OOsten un de Noord grenzt an den Landkreis Horborg mit de Samtgemeen Töst. De Gemeen liggt en ländlich Rebeet un is ümgeven vun wiete Feller, Wischen, Woolden un Moorrebeden. Fintel is siet 1992 en staatlich achten Verhaloort un hett butendem ok al mol ’n Pries wunnen bi den Wettstriet „Unser Dorf soll schöner werden“. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. De öllste överleverte Oorkunn, in de Fintel nöömt warrt, stammt ut dat Johr 1105. De Oort warrt dor as Wintla betekent. Disse Oorkunn hannelt von dat Utstafferen för dat ne’e Klooster Katelnborg dör Adela von Katelnborg. In de folgen Tiet warrt de Oort faken as Wintlo oder Vintlo schreven, wat woll so veel heten schüll
De Bloodkreisloop, in'e Ümgangspraak ok man bloß Kreisloop nömmt, is dat System vun’t strömen Blood in’n Lief, dat vun’t Hart un – sowiet dat vörhannen is – vun en Nett vun Bloodfatten (vun de Mediziners kardiovaskuläär System nöömt) billt warrt. De Bloodkreisloop stellt dat Överleven vun’n Organismus seker, dördor dat he den Stoffwessel vun de enkelten Zellen in’n Lief mit Nehrstoffen un Suerstoff versorgt un de cheemschen un physioloogschen Egenschoppen vun de Lieffletigkeiten oprecht hollen deit. Över dat Blood warrt to’n een de Suerstoff ut de Lungen na de Zellen transporteert un de Kohlenstoffdioxid in de annere Richt wedder aftransporteert (kiek ok bi Aten). To’n annern warrt de Nehrstoffen, de dör’t Verdauen wunnen warrt,as Fett, Sucker oder Proteinen ut dat Verdauenssystem in de enkelten Geweven bröcht, woneem se verbruukt, wieterverarbeit oder spiekert warrt. De dorbi tostannen kamen Stoffwessel- oder Affallprodukten as t. B. Miegstoff oder Miegsüür warrt denn ok wedder över’t Blood in annere Geweven oder na de Utscheedorganen (Dickdarm un Neren) transporteert. Un opletzt warrt över den Bloodkreisloop ok Bodenstoffen as de Hormonen, Zellen vun de Immunafwehr un vun’t Bloodstollsystem in Lief verdeelt. Vun wegen de histoorsch Entwickeln vun de ünnerscheedlichen Deerten gifft dat teemlich verscheden utprägte Oorden vun
Disse Artikel is man blots en Stubben. Du kannst Wikipedia helpen un em verbetern. Milena „Mila“ Markowna Kunis (Ukrainsch: Мілена „Міла“ Марківна Куніс, eng. transk. Milena „Mila“ Markivna Kunis, Russisch: Милена „Мила“ Марковна Кунис, eng. transk. Milena „Mila“ Markovna Kunis; * 14. August 1983 in Kiew, Ukraine) is en US-amerikaansche Schauspelerin. Mila Kunis in de Internet Movie Database (engelsch)
Thomas Andrew Felton (* 22. September 1987 in Kensington, London) is en britschen Schauspeler. Bekannt is vör allen dör sien Rull as Draco Malfoy in de Harry-Potter-Verfilmen. Tom Felton is de jüngste vun veer Bröder. Al mit acht Johren hett Felton vör de Kamera stahn. He harr sik in en Utschrieven gegen 400 annere dörsett un dormit de Mööglichkeit wunnen, in en Warffilm en Rull to spelen. Dormit künn he wietermaken un speel ok af un an in Feernsehregen mit. Bekannt worrn is he 1997 in de Rull as Peagreen Clock in den Kinofilm The Borrowers. Twee Johr later hett he Louis Leonowens speelt an de Siet vun Jody Foster in den Film Anna and the King. Mit sien Rull as Draco Malfoy in de Harry-Potter-Filmen is Felton opletzt internatschonal bekannt worrn. Felton is ok en talenteerten Singer. In de School weer he Liddmaat in veer verscheden Choren. Wunnen hett Tom Felton noch keen Filmpries, man he weer al tweemol för den Young Artist Award nomineert, eenmol mit dat Ensemble vun Harry Potter and the Sorcerer’s Stone un ok as Best Nevendorsteller in den glieken Film. Tom Felton. Mehr Biller, Videos oder Audiodateien to’t Thema gifft dat bi Wikimedia Commons.
Hanna Rebecca Zetterberg Struwe (* 15. Februar 1973 in Skarpnäck) is en sweedsche Politikerin vun de Vänsterpartiet un fröheren Kinnerfilmstar. Hanna Zetterberg hett in’t Öller vun ölven Johr de Hööft- un Titelrull in den Kinnerfilm Ronja Rövardotter (dt.: Ronja Räubertochter) speelt, en Verfilmen vun dat glieknöömte Book vun Astrid Lindgren. Dat is ok ehr eenzige Rull bleven. Zetterberg hett sik mit de Politik befaat un is mit 21 Johren in den sweedschen Rieksdag wählt worrn, woneem se vun 1994 bit 1998 as Afordente för de Vänsterpartiet arbeidt hett. Vundaag arbeidt se in de Kommunikatschoonsberaden. Na ehr Hochtiet 2001 mit den Feernsehmoderater un Journalist Filip Struwe harr se den Dubbelnaam Zetterberg Struwe annahmen. Se hebbt tosamen twee Kinner. De Eh is 2011 aver wedder scheedt worrn. http://www.expressen.se/noje/extra/1.2362447/hanna-zetterberg-skiljer-sig-fran-maken (schwedisch) Hanna Zetterberg in de Internet Movie Database (engelsch) Zetterberg Websteed
Dat Harlingerland is en Landstreek an de Noordseeküst in Oostfreesland. Hüdtodag nömmt man den gesamten Landkreis Wittmund as Harlingerland, wat histoorsch sehn, nich richtig is. Dornah is dat nämelk hööftsächlich de nöördelk Deel vun de hüdige Landkreis, de dat olde freesche Land vun disse Naam bildt hett. Insbsünnere sünd dat de Rebeeden üm Esens un Wittmund. Dat Rebeet üm Freebörg hörr to de Tiet noch to dat freesche Land Östringen. Ümgangsspraak is för völ Minschen in’t Harlingerland Plattdüütsch man mit en eegen Utprägung, de sück ‚n beeten vun dat övrige Oostfreesland unnerscheeden deiht. De old freesche Spraak hett sück aber in’t Harlingerland länger hollen, as in de meest anner oostfreesch Landstreeken. In Wittmund wurrd ok de Heimatzeitung för dat Harlingerland, Anzeiger für Harlingerland rutbrocht. Dat Harlingerland nimmt in de oostfreesch Historie en besünner Stellung in. In de Tiet vun de freesche Landsgemeenden weer de Landstreek as Herloga bekannt un harr sück wohrschienlich etwa in de Midden vun dat 11. Johrhundert ut Deelen vun de old Gaue Nordwidu un Wanga bildt. Politisch is de Landsgemeende af 1237 upkommen, aber ok all in de Tiet dorvör weern de Harlinger an binnenfreesch Striedereen bedeeligt. Nahdem Hööftling Sibet Attena in de Johren 1454/55 de
De Aadlers sünd en Grupp vun grote Griepvagels. Et gifft Kaiseraadler, Schellaadler, Steppenaadler un Slangenaadler. Düsse leven in Europa un in Asien. De Kaffernaadler leevt in Afrika. De Keilsteertaadler leevt in Australien. Aadler gifft et op all Kontinenten. De gröttsten Aadler sünd de Steinaadler un de Seeaadler. Beid Arten leven ok in Europa. Dat Seken is grötter as dat Männeken. Steinaadler hebben 'n Flünkenspannweite vun twee Meter. Seeaadler benschen Fische un Watervogel. Int Winter freten se ok lütte Tiere oder Aas. De Harstaadler in Nieseeland harr 'n Flünkenspannweite vun bet to dree Meter. He starv for ümbi 700 Johrn ut. In Amerika fuind man den gröttsten Aadlerhorst: He weer dree Meter breed un söss Meter deep. Wie 'n Born. List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Theodor Mebs, Daniel Schmidt: Die Greifvögel Europas, Nordafrikas und Vorderasiens. Franckh-Kosmos, Stuttgart 2006, ISBN 3-440-09585-1.
Harry Potter and the Goblet of Fire (op Platt so veel as „Harry Potter un de Füerbeker“; dt. Titel: Harry Potter und der Feuerkelch) is de Verfilmen vun den glieknöömten Roman vun de britsche Schrieversche Joanne K. Rowling, de in dat Johr 2005 ünner den Speelbaas Mike Newell dreiht worrn is un an’n 6. November 2005 in London ooropföhrt worrn is. Weltwiet hett de Film ruchweg 890 Miollionen US-Dollar inspeelt un höört dormit to de spoodrieksten Filmen. Alleen in Düütschland geev dat üm un bi acht Millionen Tokiekers in de Kinos. De veerte Deel vun de Harry Potter-Reeg fangt mit de Weltmeesterschap in’n Quidditch an. De dree jungen Töverers Harry, Hermine un Ron warrt vun Rons Vadder Weasley dorto inlaadt, tosamen mit noch mehr Weasleys un Frünnen. Man, as de Meesterschap so in Gang is, warrt dat Feld mit de Telten un Ünnerkünften vun düstere Gestalten angrepen, de sik as Liddmaten vun de Doodeters – Anhangers vun Lord Voldemort – rutstellt un de Gesselligkeit op’n Slag tonichten maakt. Torüch in de Tövererschool Hogwarts geiht dat ok üm en Wettstriet, as Hogwarts in dit Johr Utrichter vun dat Trimagische Turneer wesen schall. In dissen Sinn reist Delegatschonen vun twee wietere Tövererscholen
Dörgeloh betekent Dörgeloh, Oort in de Gemeen Affinghusen in’n Landkreis Deefholt, Neddersassen, Dörgeloh, Oort in de Gemeen Varrel in’n Landkreis Deefholt, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heinz Starke (* 27. Februar 1911 in Schweidnitz / Schlesien; † 31. Januar 2001 in Bonn) weer en düütsch Politiker vun de FDP un laterhenn vun de CSU. Van 1961 bit 1962 weer he Bundsminister för Finanzen. Nah sien Abitur 1931 hett Starke en Juristeree-Studium afsolveert, dat he 1935 mit dat eerste un 1940 mit dat tweete juristische Staatsexamen afslooten hett. 1935 hett he sien Doktertitel vun de Universität Jena kregen. Van 1940 bit 1945 weer he Suldat in den Tweeten Weltkrieg. Nah Kriegsennen weer he van 1946 bit 1949 bi de Wertschapsverwalten vun de britsche Besatzungszoon un bi de Verwalten för Wertschap in Minden, Frankfort an’n Main un in Bonn tätig. Van 1948 bit 1949 weer he hier Grundsatzreferent för wertschaftspolitisch Fragen bi Ludwig Erhard. Van 1950 bit 1961 weer Starke Hööftgeschäftsföhrer bi de Industrie- un Hannelskammer Böverfranken in Bayreuth. Van 1953 bit 1970 weer he Lidmaat vun de FDP. Van 1962 bit 1970 weer he Lidmaat in de FDP-Bundsvöstand un van 1964 bit 1970 ok in de FDP-Landsvörstand in Bayern. An’ 9. Oktober 1970 hett he de FDP verlaten un is nah de CSU röverwesselt. Van 1953 bit 1980 weer Starke Lidmaat vun den Düütschen Bundsdag. Hier weer
Letmete is ’n Dorpen dat to Iserlaun hört. Letmete is ’n kathoolsch Dorpen. Et hett 25.000 Inwahners. De Moderspraak weer Plattdüütsch, man nu is Hochdüütsch de Höfspraak. Et gifft ’n Band, de ut Letmete kamt. Disse heet Luxuslärm. In Letmete gifft et ’n katoolsch Kark, ’n evangeelsch Kark, ’n apostoolsch Kark un ’n Moschee. In Letmete gifft et twee Parks. Den Volksgaarn en den Park vun 'n Huus Letmete. Butendeem gifft et ook veel Woold. Et gifft ’n Gymnasium, ’n Realschool, ’n Höfschool, ’n Sünnerschool, ’n Olenpleegschool, ’n Sükpleegschool, een Landwertschaffschool, een Musikschool und een Volkshoogschool. Letmete hett veer Museums. Een Oostdüütsches Museum, een Heimootmuseum, een Hiale un een Hialenmuseum. "Kilian-Kirmes" (Sömmer) "Brückenfest" (Harvst) "Weihnachtsmarkt" (Winter) Na Letmete kann man met de Tog oder met de Auto führn. Et gifft twee Bahnhoffs In Letmete wordt de Iserlohn Kreisanzeiger gelesen. Edmund Arens (* 1953), kathoolsch Teolooge Uta Hohn (* 1960), düütsch Geographin Horst Westkämper (* 1936), düütsch Politiker (CDU) Dagmar Freitag (* 1953), düütsch Politikerin un MdB (SPD) Letmete. Mehr Biller, Videos oder Audiodateien to’t Thema gifft dat bi Wikimedia Commons.
Kronenborg is en Dörp in Neddersassen. Dat höört to de Gemeen Kronenborg in’n Landkreis Stood. Kronenborg liggt an de Oost un hett 544 Inwahners (Stand 1. Januar 2008). Kronenborg liggt an’n Rand von de Masch in dat Daal von de Oost. De Naveröörd vun Kronenborg sünd Blomendol in’n Oosten, Olendörp in’n Süüdoosten, Brobargen in’n Süden un Lohmöhlen un Klint in’n Noorden. To Kronenborg höört de Hauptoort Kronenborg un de lüttjere Oortsdeel An’n Damm. Kronenborg kummt toeerst 1375 as Kronesborg in de Oorkunnen vör. 1852 güng de Gerichtsborkeit vun de Familie Marschalck von Bachtenbrock op de Landsherrschop över. 1859 keem bi dat Neeregeln vun de Gemeenordnung Kronenborg an dat Amt Himmelporten. 1943 is in’n Rahmen vun de Kinnerlandverschickung in’n Tweten Weltkrieg en ganze Hambörger Schoolklass samt Schoolmeester in Kronenborg inquarteert. To Enn von’n is denn en engelschen Jäger an’n Rienbeek noodlannt. De Pilot hett överleevt un is von de Kronenbörger versorgt worrn. An’n 3. Mai 1945 is Kronenborg vun engelsche Truppen innahmen worrn. Na de Innahm hett en engelschen Panzer An’n Damm en Huus in Brand schaten, vonwegen dat se dor düütsche Suldoten vermoden ween sünd. Na’n Krieg kemen denn so bi 200 Verdrevene na Kronenborg. Bi de Gemeenreform in Neddersassen
Marius Manolache (* 22. April 1973 in Galaţi) is en rumäänsch Schachspeler. Siet 2007 drocht he den Titel Grootmeester un hett to Tiet en ELO-Tall vun 2544 (Stand: Januar 2011). Dormit liggt he up Platz 7 vun de aktuell rumäänsch Ranglist. Bi de rumäänsch Meesterschap 2006 hett he den darten Platz beleggt. Manolache up Chessgames.com FIDE-Koort
De Kaakpunkt vun en Reinstoff is en Poor vun Weerten in sien Phasendiagramm, dat ut de beiden physikaalschen Grötten Sättigungstemperatur un Sättigungsdampdruck an de Phasengrenzlien twüschen Gas un Fletigkeit besteiht. De sett sik also tosamen ut twee Tostandsgrötten, neemlich den Druck un de Temperatur, de bi’n Övergang vun en Stoff vun de fletige in de gasförmige Phaas en Rull speelt. Ut’n Alldag sünd Kaakvörgäng bekannt un warrt tomeist mit hoge Temperaturen un Hitt verbunnen, man dat Kaken vun en cheemschen Stoff hangt vun sien cheemsch Tohopensetten af. Fletig Suerstoff, Waterstoff oder Stickstoff to’n Bispeel kaakt bi Temperaturen ünner -180°C. De Kaakpunkt gifft de Bedingen an, de wiel den Phaaswessel vun en Stoff vun de Fletigen na de gasförmige Phaas vörherrschen doot. De Vörgang sülvst warrt as Kaken oder ok as Verdampen betekent. Bi den ümkehrten Vörgang, de Kondensatschoon nöömt waart, gellt – man blots bi Reinstoffen – de glieken Bedingen un de Kaakpunkt is identisch mit den Kondensatschoonspunkt. Bi’t Verdampen vun en Stoffmischen is dat Kaakverhollen aver ännert un man stellt en Kaakrebeet fast an de Steed vun een enkelten Kaakpunkt. Bi’n Phasenövergang vun de fletigen in de gasförmige Phaas ünner den Kaakpunkt snackt man vun Verdunsten. In de Literatur
Pannkoken betekent Pannkoken, Koken ut Eier un Mehl, de in de Pann backt warrt (kiek ok bi Bookwetenjanhinnerk), Pannkoken heet en Muskant, de ’n lüttje Kapell harr (Vun dor kümmt de Utdruck Pannkokenkapell), Pannkoken, in’n Oosten vun Düütschland wurrd as Pannkoken ok dat betekend, wat annerwegens as Berliner verköfft wurrd. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Doom betekent Doom, grote Kark, woneem tomeist en Bischop sien Seet hett, Doom, Volksfest in Hamborg, wat vun de frögere Doomkark sien Namen hett, Doom, besünnere Form vun Vulkanbargen, Doom, en Computerspeel, Doom, Film to dat Computerspeel, kort för Doom Metal, en Musikstil, Doom, Band ut England, Doom, Band ut Japan. Doom is de Familiennaam von Alexander Doom (* 1997), belgischen Lichtathlet, Omar Doom (* 1976), US-amerikaanschen Schauspeler un Musiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Pegel (oolt Woort för Liekstreek) betekent Pegel, Maat för’n Waterstand in Strööm, Seen oder an de Küst, Betogspegel, in de Toontechnik en fastleggten Weert to’n Kalibreeren, Pegel, in de Akustik un de Narichtentechnik en logarithmisch Proportschoon vun en phsikaalsch Grött to een Betogsgrött in de glieken Eenheit, Pegel, Proportschoon vun en Stoff in en Mischen, Logikpegel, Tostand vun en Signal in de Digitaltechnik. Pegel is de Familiennaam von Christian Pegel (* 1974), düütschen Politiker, Konrad Pegel (1487–1567), düütschen Theoloog, Magnus Pegel (1547–1619), düütschen Dokter un Mathematiker, Walter Pegel (1899–1963), düütschen Pädagoog un Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sehstedt betekent Sehstedt, Gemeen in’n Kreis Rendsborg-Eckernföör, Sleswig-Holsteen, Sehstedt, Oort in de Gemeen Ja in’n Landkreis Wersermasch, Neddersassen. Sehstedt is de Familiennaam von Christian Thomesen von Sehstedt, däänschen Admiraal. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Bundsministerium för Arbeit un Sozialsaken (Öösterriek). Dat Bundsministerium för Arbeit un Sozialsaken (BMAS) is en Ministerium vun de Bundsrepubliek Düütschland. Mit wesseln Opgaven hett dat Ministerium in’n Verloop vun de Tiet verschedene Naams hatt. Fröher hett dat Bundsministerium för Arbeit un Sozialornen heten, un twüschen 2002 un 2005 weer dat opdeelt op dat Bundsministerium för Weertschop un Arbeit un dat Bundsministerium för Gesundheit un Soziale Sekerung. Bi’t Billn vun de Regeren na de Bundsdagswahl 2005 sünd de fröheren Opgavenrebeden to’n gröttsten Deel wedder herstellt worrn. Siether hett dat Ministerium sien hüütigen Naam. De oorsprüngliche Naam ut dat Johr 1949 weer Bundsministerium för Arbeit. Dat BMAS gifft sik Möh, en starkere internatschonale Tosamenarbeit to hebben un dat düütsche Modell för’t Vermiddeln vun Arbeit, na dat Vörbild vun de Bundsagentur för Arbeit, ok in’t Utland to drägen. En Deel vun’t Ministerium hett sien Sitt in Berlin-Mitt in de Wilhelmstraat 49. Dorhen is dat Ministerium kamen, as dat Parlament mit grote Deelen vun de Bundsregeren vun Bonn na Berlin ümtogen is. En tweeten Deenstsitt gifft dat noch in Bonn in de Rochusstraat 1. Dat Huus in de Berliner Wilhelmstraat 49 weer fröher en barocken
Johanniter betekent den vörmoligen Orden vun de Johanniters in dat Middelöller, den evangeelschen Johanniterorden, den kathoolschen Malteserorden, de Johanniter-Unfall-Hölp, den Johanniter Orde in Nederland, den Venerable Order of St. John, den Johanniterorden i Sverige, Johanniter, en witte Wiendruuv. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Johanniterorden (de ganze Naam heet Balley Brannenborg vun den Ridderorden Sankt Johannis vun dat Spital to Jerusalem, nömmt Johanniterorden) is vun dat Johr 1538 af an en protestantsche Ordensgemeen. Se geiht torüch up den christlichen Ridderorden vun de Johanniters oder ok Hospitaliters, de in de Tiet vun de Krüüztöög in dat Johr 1099 grünnt wurrn is. Düsse Orden hett siene Wuddeln in dat Hospital to'n Hilligen Johannes, dat al en Reeg vun Johren vördem vun italieensche Kooplüde in Jerusalem grünnt wurrn weer. He is de öllste Ridderorden, den dat hüdigendags noch geven deit. In de Tiet vun de Reformatschoon hett he sik upspleten in den evangeelschen Twieg, wat de hüdige Johanniterorden is un en kathoolschen Twieg, de hüdigendags den Naam Malteserorden dregen deit. Dat Woort „Balley“ in den vullstännigen Naam geiht torüch up de vörmolige Ballei (Provinz) Brannenborg vun düssen Orden. Hüüttodaag heet bedutt dat ok de böverste Eenheit vun den ganzen Orden. Deel vun den Johanniterorden sünd de Johanniter-Unfall-Hölp, de in allerhand Länner arbeiden deit (1,4 Mio. Liddmaten in Düütschland), de Johanniter-Hölpsgemeenschoppen, de Johanniter-Süstern un en Reeg vun Krankenhüser un Pleeghüser. De Orden heet sien Seet in Potsdam. Över de ganze Welt hen gifft dat 18 Kommenden (Vereenigungen)
De Bataver (latiensch Batavi, old aber ok Batavier) weern en Volksstamm vun de Germanen. Sie hebbt sück nah Striedereen vun de Chatten trennt un sück denn um etwa 50 v. Chr., an de Rhienmünnen, in de röömsch Provinz Belgica ansiedelt. In dat Johr 12 v. Chr. wurrn se vun de Römer ünner Drusus ünnerworfen un gelln van dor of an as trüe Bundsgenossen, mit en Utnahm: de Bataverupstand ünner Iulius Civilis in dat Johr 69 n. Chr. In disse Tosommenhang gelung dat de Germanen eerstmals en röömsch Legionslager, dat Castra Vetera bi Xanten to erobern. Eerst nah de Upstand van 69/70 n. Chr. erfolg de Inrichtung vun en civitas Batavorum, welker in de Nahfolge vun dat oppidum Batavodurum siet Trajan de röömsch Militärstüttpunkt Ulpia Noviomagus Batavorum, dat hüdige Nimwegen, weer. In dat 4. Johrhunnert gungen de intüschen romaniseert Bataver in de Franken up. De Bataver weern as good Rieder un Schwemmer bekannt un hebbt sück dör Moot un Düchtigkeit uttekent. Se stellten en Deel vun de kaiserlich Leibwache in Rom. Batavia is en fröhere latiensch Naam för de hüdige Nedderlannen. Die Nedderländer sülvst hebbt de hüdige Hööftstadt vun Indonesien, Jakarta, to hör Kolonialtiet toeerst ok Batavia nömmt. De an dat
Fritz Godow (* 25. Juli 1851 in Kortenhagen; † 6. August 1932 in Stettin) weer en plattdüütschen Schriever. Godow is 1851 in Kortenhagen in Pommern as Söhn vun en Buurn boren. He güng op de Präparandenanstalt in Lebbin un denn vun 1869 bet 1871 op dat Lehrerseminar in Cammin. Denn hett he as Schoolmeester an de Doomschool in Cammin arbeidt un as Middelschoollehrer in Stettin. Godow hett twee Böker mit Vertellsels in sien vörpommersch Platt schreven, de in de Johren 1900 un 1924 rutkamen sünd un all beid blot een Oplaag sehn hebbt. Oll Frünn’ in’n nigen Rock. En Hümpel Schnurren in plattdütschen Rimels. Niekammer, Stettin 1900 Striekhölter. Geschichten för den plattdütschen Stammdisch. Verlag Leon Sauniers, Stettin 1924 Fritz Raeck: Pommersche Literatur. Proben und Daten. Pommerscher Zentralverband, Hamburg 1969, S. 331 List vun plattdüütschen Schrievers Fritz Godow in de Datenbank Die niederdeutsche Literatur (hoogdüütsch)
Godow betekent Godow, Oort in de Gemeen Kargow in’n Landkreis Mekelborgsche Seenplatt, Mekelborg-Vörpommern, Godow, Oort in de Gemeen Dummerstörp in’n Landkreis Rostock, Mekelborg-Vörpommern, Godow, düütschen Naam von de Gemeen Godów in’n Powiat Wodzisławski, Woiwodschop Schlesien, Polen. Godow is de Familiennaam von Fritz Godow (1851–1932), plattdüütschen Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Achem (hoochdütsch Achim) is ene Stadt in dat Bundsland Neddersassen in Düütschland. Se liggt in den Landkreis Veern un hett 32.752 Inwahners (Stand 31. Dezember 2022) op en Rebeet vun 65,1 km². De Stadt gellt na dat neddersassische Kommunalverfatensgesett siet 1989 as Sülvstännige Gemeen. To Achem höört de Öörd Bollen, Emzen, Achem, Bauen, Bauenermoor, Bieren, Bössel, Uesen un Uphusen to. Achem kummt toeerst 1091 in de Oorkunnen vör. De Stadtrechten hett Achem an’n 1. Mai 1949 kregen. In de Franzosentied von 1810 bet 1814 weer de Oort Seet von de Mairie Achem un den Kanton Achem. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to dat Gogericht Achem tohöört un denn von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. 1929 is de Oort Bössel Deel von de Gemeen Achem worrn. Mit de Gemeenreform in Neddersassen to’n 1. Juli 1972 sünd denn ok noch de Öörd Bauen, Bieren, Bollen, Emzen, Uesen un Uphusen to de Gemeen tokamen. Achem billt en Middelzentrum för de Öörd in de